Diari Oficial de la Generalitat Valenciana


Sumari del DOGV 3946, del 23-02-2001 (2001/1331)

ORDRE de 30 de gener de 2001, de la Conselleria de Cultura i Educació, per la qual s'autoritza la posada en funcionament d'ensenyaments en el centre privat d'ensenyament superior Centre Universitari Estema adscrit a la Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/1331


Data del document
:   30-01-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Paterna
    * Elx
    * ensenyament privat
    * universitat

ORDRE de 30 de gener de 2001, de la Conselleria de Cultura i Educació, per la qual s'autoritza la posada en funcionament d'ensenyaments en el centre privat d'ensenyament superior Centre Universitari Estema adscrit a la Universitat Miguel Hernández d'Elx. [2001/M1331]
  
El Decret 124/1999, de 16 d'agost, del Govern Valencià, va adscriure el centre privat d'ensenyament superior Centre Universitari Estema amb seu a Paterna a la Universitat Miguel Hernández d'Elx als efectes d'impartir, entre altres, els ensenyaments conduents a l'obtenció dels títols oficials de Llicenciat en Administració i Direcció d'Empreses, Llicenciat en Dret i de Diplomat en Ciències Empresarials.
  
L'article 3 del mencionat decret establix que la posada en funcionament dels ensenyaments serà autoritzat pel conseller de Cultura i Educació, amb la comprovació prèvia que han complit els compromisos adquirits per l'entitat titular i una vegada homologats pel govern els títols oficials a expedir pel centre, d'acord amb el que establix el Reial Decret 1.496/1987, de 6 de novembre, sobre obtenció, expedició i homologació de títols universitaris.
  
El Reial Decret 1838/2000, de 10 de novembre, homologa els títols de Llicenciat en Administració i Direcció d'Empreses, Llicenciat en Dret i Diplomat en Ciències Empresarials, del Centre Universitari Estema, i que constarà en l'expedient administratiu el compliment dels compromisos que en el seu dia es van adquirir pel centre.
  
Vist l'article 58.4 de la Llei 11/1983, de 25 d'agost, de Reforma Universitària i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions en les universitats públiques de la Comunitat Valenciana, fent ús de les competències conferides en l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Autoritzar la posada en funcionament en el curs 2000/2001, dels ensenyaments conduents a l'obtenció dels títols oficials de Llicenciat en Administració i Direcció d'Empreses, Llicenciat en Dret i Diplomat en Ciències Empresarials, que seran organitzats pel centre privat d'ensenyament superior Centre Universitari Estema amb seu a Paterna, adscrit a la Universitat Miguel Hernández d'Elx.
  
Disposicions finals
  
Primera
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contra la present ordre, que posa fi a la via administrativa, es podrà interposar potestativament recurs de reposició o caldrà presentar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador des de l'endemà de la seua publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 30 de gener de 2001
  
El conseller de Cultura i Educació,